Muhammad Ali oorledeMuhammad Ali Foto: Siasat Daily Die bokslegende Muhammad Ali is in die ouderdom van 74 oorlede. ŉ Woordvoerder van die familie het bevestig Ali is in ŉ hospitaal in Phoenix, Arizona, oorlede ná hy Donderdag opgeneem is. Ali het ŉ asemhalingsiekte gehad, wat deur sy Parkinson se siekte vererger is. Die familie het bevestig Ali sal in sy tuisdorp, Louisville in Kentucky, begrawe word. Cassius Marcellus Clay het wêreldwye bekendheid verwerf toe hy met die liggewig goue medalje in 1960 by die Olimpiese Spele weggestap het. Hy was ook bekend vir sy vegstyl, wat hy self as “sweef soos ŉ skoenlapper, steek soos ŉ by” beskryf het. Hy het uiteindelik in 1981 afgetree, en 56 van sy 61 gevegte gewen. Hy is in 1999 deur Sports Illustrated en die BBC as “Sportman van die eeu” gekroon.